《秋霖叹》
宋代·周紫芝

去年阴山雪，平地三尺馀。人言土中蝗，入土不用驱。

今年岁枯土，野食无豆蔬。西来三尺蝗，旧岁雪不如。

秋田有遗秉，未足饱一夫。细雨生谷芽，屯云几时舒。

群凶剧豺虎，诸将劳驱除。横尸作京观，流血如决渠。

高穹厌杀气，荆棘满郊墟。尚复此恒雨，未知当何如。

岂欲令斯民，竟死不少纾。天亦念赤子，理岂有是欤。

会当开晴云，却返羲和车。我廪虽巳殚，我地尚可锄。

庶用种宿麦，更作来岁储。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。